Здаецца, ужо толькі лянівы не выказаўся наконт харасменту — сексуальных дамаганняў, тэмы, якая другі месяц трымае ў напружанні вялікую частку грамадства, блогераў і калумністаў. Вядома, у дыскусіі хапае перагібаў як з аднаго, так і з другога боку. Хтосьці смяецца з Джыны Лалабрыджыды, якая праз 70 гадоў успомніла непрыстойныя жэсты альбо словы, адрасаваныя ў свой бок. А ў некаторых еўрапейскіх парламентах ужо абмяркоўваюць правілы паводзін дэпутатаў у адносінах да процілеглага полу, каб, крый божа, не сутыкнуліся ў праходзе альбо не зачапілі адно аднаго пры галасаванні. Я і кажу, камічнага хапае.